Järgnev saade on valminud tänu J. Meyeri teenistuspartnerite toele.
IGAPÄEVAELU RÕÕMUD
Kui õpiksime Jumala armu vastu võtma
ja laseksime Jumalal enda läbi töötada:
"Ma suudan kõik Tema läbi, kes teeb mind vägevaks."
Me ei tsiteeri seda kirjakohta vaid suusoojaks.
See on tõesti nii - mida iganes Jumal sul teha palub,
sa suudad seda läbi Jumala armu.
Küsid: "Miks ma siis nii närvis olen?"
Küll jõuame sinna.
Mul on siin lamp.
Miks siin tuli ei põle?
Sa oled lamp, sa peaks valgust andma.
No on ikka küll!
Aa, juhe on väljas!
Juhtme peab ära ühendama.
See oli lihtne!
Vaadake...
Siin on energiaallikas - see on Jumal.
Mõni saab juba pihta.
Vaat, kui targad te olete! Ilmutus!
Siin on energiaallikas,
kuid viga pole energiaallikas, kui lamp ühendatud pole.
Nii et me peame ennast ära ühendama.
Iga kord, kui närvis oled, võta aeg maha ja ühenda ennast ära.
Iga kord, kui omadega läbi oled, võta aeg maha ja ühenda end ära.
Ära mitte mingil juhul lahku kodust nii, et sa pole täis laetud
ja et su patareid pole täis!
Toon veel ühe näite.
Laeme tänapäeval igasuguseid asju.
Kontrollime sülearvuti akut mitu korda päevas.
Kui see on tühjaks saamas, paneme laadima.
Siit saate veel ühe ilmutuse.
IPhone - selle tibukese aku peab täis hoidma!
Oh isver!
Lahkume kodust pigem ilma riiete kui telefonita!
Vean aga kihla, et enamus inimesi ei läheks tagasi koju Piiblit tooma.
Teeskleme, et ma seda ei öelnud.
"Pole hullu, toon selle homme.
Mõtlesin lõunal autos Piiblit lugeda, kuid teen seda mõni teine päev."
Lähme ise tagasi või saadame kellegi oma telefoni järele.
Me ei lahku ilma telefonita. Telefon peab olema!
Sest me oleme nii olulised,
et me ei saa isegi viieks sekundiks levist väljas olla.
Meil peab see olema.
IPad peab ka veel laetud olema.
Lugesin kokku, et mul on 10 seadet, mida laadima pean.
Kümme!
Mul on üks väike vidin vööl, mis mu samme loeb.
Tahan seda teada, sest iga samm on kalorid.
Siis on mul veel masin, mis mu näonahka pinguldada aitab.
See peab olema laetud, et see pinguldada saaks.
Peale selle on veel vidin silmaaluste jaoks,
mis peab laetud olema.
Teate ise, milline teie kodu välja näeb -
juhtmed on igal pool.
Laete kõike peale iseenda!
"Olen nii närvis! Ma ei tea, miks ma nii närvis olen?
Mul on nii kõrini kõgest! Jumal, ma lihtsalt ei talu seda enam!"
Ja siis tulite täna siia konverentsile, öeldes:
"Jumal, kui Sa mulle täna midagi ei näita...
Pean Sinult sõnumi saama!"
Mul on sulle sõnum - ühenda ennast ära!
Kas keegi on märganud, et Jeesus hiilis kogu aeg ära?
Ta oli tuhandete inimeste keskel jutlustamas
ja ühel hetkel kõndis lihtsalt minema.
Ta käis mägedes palvetamas.
Kui rahvas Talle järgnes, jutlustas Ta veidi veel
ning läks siis jälle ära.
Ma ei taha midagi Jumala Sõnale lisada,
seda ma ei teeks,
kuid ehk väsis Ta vahel ära.
Ehk valmistasid jüngrite rumalused Talle vahel meelehärmi.
Äkki mõtles Ta: "Isa, pean sellest hetkeks eemalduma."
Õppisin ise olukorrast eemalduma, enne, kui tundsin, et lõhken.
Mõtlesin: "Nii, mu aku on tühi, pean minema laadima."
See ei võta kuigi kaua aega.
Võid lukustada end vannituppa ja paari minutiga aku täis laadida.
Lihtsalt: "Olgu, Jumal..."
Tahame ju vaimus elada ja käia.
Niisiis peame aru saama, kui oleme vaimust väljas
ja minema kuskile, kus saame tagasi selle sisse minna.
Kui keegi küsib: "Kuhu sa lähed?"
Vasta: "Olen väljas ja pean sisse tagasi minema."
See alustab hea jutuajamise!
"Kuhu sa lähed?"
"Olen väljas ja pean sisse tagasi minema.
Kui tagasi tulen, olen sees ja meeldivam."
Alguses, kui seda õppisin,
hakkasin igal hommikul Jumalaga aega veetma.
Ma poleks mitte mingil juhul ilma selleta kodust lahkunud.
Ma lihtsalt poleks seda teinud!
Omaenda jõul ma seda ei suuda!
Kui Jumal mind ei aita, on minuga lõpp!
Lihtsalt lõpp!
Me vajame Jumalat.
Meelehärm on lihalikud teod.
Mul oli kunagi külmiku peal silt: "Meelehärm = lihalikud teod."
Iga kord, kui närvis oleme, teeme lihalikke tegusid,
püüdes korda saata midagi, mida vaid Jumal suudab.
Ta ei tee seda aga seni, kuni lõpetame oma lihalikud teod
ja pöördume Jumala poole, öeldes: "Mul on Sinu armu vaja, et seda teha."
Imeline!
Imeline arm.
Kas tõesti arvame, et Jumal päästab meid
ja siis laseb meil ülejäänud elu meelehärmis elada?
Mäletan, kui Jumala Sõna mind närvi ajas.
Läksin kirikusse ja kuulasin sõnumit näiteks suuvärgist või mõistusest.
Või kuidas oleks sellega - allumisest oma mehele.
See oli mu jaoks suurepärane,
sest ma ei osanud seda isegi kirjutada,
veel vähem elus rakendada.
Olin meeste poolt kuritarvitatud, nii et minu seisukoht oli,
et ärgu ükski mees tulgu iial mulle ütlema, mida teha.
Mõni teist teab, millest räägin!
Siis aga, kui armusin Jeesusesse niivõrd,
et tahtsin teha kõik, mida Ta palus,
hoolimata valust ja hinnast,
mõtlesin, et olgu -
olen valmis proovima olla alluv naine.
Mida iganes see ka ei tähenda.
Tegin plaani.
Ja teate, et kui plaane teeme,
oleme nagu sooja õhku täis õhupallid.
Mõtlesin, et oh, lähen koju ja olen ta vastu kena
ja teenin Dave'i.
Kui sõnumit kuulsin, mõtlesin, et valmistan tema lemmiktoidu.
Kui ta ütleb midagi, mis mulle ei meeldi,
ütlen vaid: "Jah, kallis."
Nii et mul oli plaan. Minu lihalik loomus oli ennast täis!
Noh!
Kas sa sidusid selle õhupalli kinni?
Ah ei näe! Siin ta läheb!
"Jumal mul on nii kõrini! Ma ju püüdsin ja püüdsin...!
Pole vahet, mida teen, midagi iial ei muutu!"
Siin me siis oleme.
Siis läheme ja jälle puhume end täis.
"Kiitus Jumalale! Ma räägin liiga palju! Nüüdsest olen vait."
Oleks te vaid näinud, kui otsustasin kena olla.
Oh jeerum, räägin neid lugusid homme.
Ausalt ja tõsiselt...
Olen kaua aega kristlane olnud,
kuid 70ndatel Jumal puudutas mu elu
väga unikaalsel ja märkimisväärsel viisil.
Armusin Temasse sügavamalt kui iial varem
ning see pani mind tahtma teha, mida Ta palus.
Hakkasin janunema Jumala Sõna järele.
Mida enam õppisin, millest teile räägin
ja mida enam jutlusi kuulasin,
seda enam see mind närvi ajas, sest püüdsin igaüht neist ise teha.
Kas olete kunagi halvas seisukorras kirikusse läinud
ja väljudes end veel hullemini tundnud?
Läksite kolme probleemiga
ja väljudes saite teada, et teil on neid kümme.
Polnud ühtegi sõnumit, mida mulle poleks vaja olnud.
Enne, kui tõsiselt tahtsin, et Jumal mind muudaks,
arvasin, et Dave'il oli probleemid. Ma ei teadnud, et asi oli minus.
Siis sain teada, et asi oli minus
ja tahtsin end muutma hakata.
Ma ei oska teile öeldagi,
mitu aastat ma raiskasin lihalikele tegudele,
püüdes teha, mida vaid Jumal suudab teha.
Olin enda peale pahane ja uskusin, et Jumal on ka.
Viimaks siis õppisin, et nii nagu sain päästetud,
pean ka oma elu elama.
Armu läbi, usu kaudu.
Pöördun Jumala poole:
"Jumal, ma tahan seda teha, kuid ei suuda.
Tahan Sulle head meelt valmistada. Vajan, et Sa minus töötaks."
Mind ei heiduta see, kui järgmisel päeval tulemusi ei näe.
Ütlen vaid: "Jumal, usun, et tegeled sellega."
Kas olete märganud,
et pärast kellegi eest palvetamist läks asi hoopis halvemaks?
See on tegelikult hea märk.
"Kas tõesti?"
Jah! Sest see tähendab,
et palvetamise hetkest hakkas Jumal nende kallal töötama
ning nende südametunnistus tegi nende enesetunde halvemaks.
Kui rumal on öelda: "Olen teinud kõik, mis võimalik.
Nüüd ei jää muud üle, kui palvetada."
Olen õppinud samastama palvet hingamisega.
Palveta kõige pärast. Ära oota hetke, et palvetada.
"Palvetan selle pärast oma palveajal."
Ei! Palveta kohe!
Minu kõige vaimsem palve, mida sadu korda päevas palvetan,
on: "Oh Jumal, aita mind!"
Kõige rohkem ütlen kahte asja: "Armastan Sind Jeesus! Aita mind!"
Enda sees ütlen seda pidevalt. Enne, kui siia tulin, ütlesin sama.
Olen siin, sest armastan Jumalat ja mis Ta minu heaks teinud on.
Jumala kohalolu ja tegudeta pole mul teile suurt midagi pakkuda.
See on lausa hirmutav, kui palju ma Temast sõltun!
See siin oleks segapuder, kui Jumalat kohal poleks
ja see ajab hirmu nahka.
Ta pole iial pettumust valmistanud.
Mõned konverentsid on paremad kui teised,
kuid võin ausalt ja alandlikult tõdeda,
et meil on olnud hea konverents igal pool.
Kindlasti ei ole see tänu minule. See on tänu Jumalale.
Hämmastute, mida Jumalalt saate, kui vaid Temale toetute
ja Tema ligiollu püüdlete.
Kui te siis tunnete, et jõud hakkab otsa saama,
ühendage end ära!
Ärge laske enda lastel, sõpradel, poodlemisel ega millegil muul
enda äraühendamise vahele tulla!
Peate end ära ühendama ja akut laadima!
Kas kuulete?
See, kuidas Jumala Sõna loeme, on nii tähtis.
See Raamat on täis lubadusi.
Meie loeme seda aga nagu seadust.
Kui loen siit, et olgem lahked,
ei ole see uus seadus,
et kui ma lahke ei ole, siis Jumal on mu peale pahane.
See on lubadus.
Usaldan Teda ja toetun Temale.
Lahkus on juba minu sees, sest Tema elab minu sees
ja Tema töötab läbi minu,
kui Teda usaldan ja Tema peale toetun.
Jumal ei tee seda kõike korraga, vaid vähehaaval kirkusest kirkusesse.
Teen väikseid edusamme ja usun.
See, kes teis on alustanud head tööd,
lõpetab selle enne Kristuse Jeesuse päeva.
Jumal ei jäta meid pooleli.
Ta lõpetab oma töö seni, kuni Temaga vastu peame
ja usume, et Ta töötab.
Keegi peaks end juba kergendatult tundma.
Keegi kuskil ehk tunneb veidi...
"Tähendab, et ma ise ei peagi midagi tegema?"
Galaatlastele 3:10 ütleb, et seni, kuni end Seaduse tegudele rajame;
kuni püüame läbi Seaduse Jumala ees õiged olla,
oleme needuse all.
Oleme needuse all.
Me ei saavuta mingil juhul edu,
kui loeme Piiblit ja mõtleme,
et peame olema lahked, sest muidu Jumal saab pahaseks.
Me oleme armu läbi päästetud usu kaudu.
See on and Jumalalt.
Armu läbi oled kannatlik usu kaudu.
See on and Jumalalt.
Armu läbi oled lahke usu kaudu.
See on and Jumalalt.
On arusaadav?
Ma jutlustan täna ka armu läbi
ja ma ütleks, et usu kaudu tuleb see päris hästi välja.
See on aga and Jumalalt. Aamen?
See on and Jumalalt.
Ma ei oska laulda nagu Israel, sest see on tema and Jumalalt.
Ma ei oska Aafrikale nii jutlustada nagu Ryan Heart,
sest ta teeb seda Jumala annist,
kuid nemad ei saa teha seda, mida mina teen.
Ära vaata, mida teised teevad ega võrdle end nendega,
vaid mõista, et sinagi teed midagi, mida teised ei oska.
Sa oskad teha midagi, mida keegi teine ei oska!
Aamen?
Meeldi endale!
Teate, mida ma iga päev ütlen?
See kõlab nagu oleksin see õhupall siin,
kuid see pole üldse nii.
See on hiljuti kujundatud harjumus.
Igal hommikul enne üles tõusmist,
vahel enne, kui voodist tõusen, ütlen:
"Issand, armastan Sind, armastan oma elu,
armastan ennast
ja armastan inimesi."
"Armastad iseennast?"
Jah!
Mitte enda lihalikku mina, vaid "uus loodu" mina.
Armastan, mida Jumal lõi minu sees.
Võtan selle omaks
ja see on nüüd see, kes ma Kristuses olen.
Ja Jumal hoolitseb kõige muu eest.
Vahel vajan veidi kõpitsemist, kuid Jumal teadis seda, kui mu sai.
Sama teadis Ta sinust.
Sa ei üllata Teda. Ta ei ütle: "Oh õudust!"
"Ryan Heart, oleks ma vaid teadnud, milline sa tegelikult oled,
poleks ma sind iial Aafrikasse jutlustama kutsunud. Iial!
Ma poleks iial seda teinud, kui ma su nõrkusi oleksin teadnud.
Israel, oleks ma teadnud, mida kõike sa korda saadad.
Mu poeg, ma poleks sind iial kutsunud."
Kuid Jumal on valinud maailma meelest nõrgad ja narrid,
et häbistada tarku,
et ükski inimene ei kiitleks Jumala ees.
Ainsad, kes abi saavad, on alandlikud.
Alandlikud saavad abi. See on hea sõnum.
"Jumal aita mind!
Aita mind!"
1 Peetruse kiri 5:5
Kas peate vastu?
Tahan, et saaksite pingest lahti!
Peate lihtsalt ütlema: "Siin ma siis olen, Jumal.
Oled teretulnud sellega midagi peale hakkama!"
Tore oleks mõelda, et ma enam iial oma suuvärgiga vigu ei tee.
Kaldun aga arvama, et seda ei juhtu.
Olen selles osas paremaks muutunud.
Selleks on läinud oma 40 aastat, iga päev Piiblit lugedes.
Olen suu Kristuse ihus.
Vahel lihtsalt unustan,
millal see töötama ja millal vaikima peaks.
Püüdsin kõvasti, et olla vaiki, sulnis ja kena.
Siis aga...
Teate, mida ma üle kõige oma abikaasas armastan?
Dave laseb mul iseendaks jääda.
Kui ma veidi üle võlli lähen...
Siis ta naerab mu üle, öeldes:
"Selle tulisuse pärast ma su naiseks võtsingi!"
Ja Jumal võtab meid vastu.
Tehke endale teene -
selle asemel, et anda Jumalale kõik, mida arvad end olevat,
anna Talle kõik, mida sa ei ole.
"Ma ei ole...ma ei ole...ma ei ole...
Saad selle kõik endale!"
Tahame Talle alati anda midagi, mis Teda vaimustama peaks.
Meie nõtruses saab Tema vägi täielikuks.
Jumal valib meelega maailma meelest nõrgad ja narrid,
et häbistada tarku.
Jumal ei otsi mitte talenti, vaid kättesaadavust.
Meie asi on vaid öelda:
"Kui Sa minuga midagi teha saad, siis siin ma olen."
Hämmastav, mida Jumal siis teeb.
Kas pole nii, Teresa?
Teresa istus vangis, kui ta mind esimest korda kuulis.
Nüüd käib ta kõikjal evangeeliumi kuulutamas.
Aamen!
Teresa tõuse püsti ja lehvita. Nad tahavad sind näha.
Oh isver.
Olid sa vangis narkootikumide müümise või omamise eest?
Kasutamise eest.
Elu oli pea peal.
Aga teate, Jumal sai tal sabast kinni.
Kui Jumal sul sabast kinni saab,
muudab Ta su uueks naiseks ja uueks meheks.
Aamen?
1 Peetruse 5:5 ütleb laiendatud tõlkes:
"Nõndasamuti teie, nooremad, alistuge vanematele -
vaimulikele ja kiriku vaimsetele juhtidele -
neid austades ja neile alistudes..."
Alistudes...
"Alistudes nende nõuannetele."
Nii et Ta juba räägib, et peame end piisavalt alandlikuks muutma,
et kuulata, mida ütlevad inimesed,
kes on meist targemaid ning vanemad
ja kes meist rohkem teavad.
"...rüütage end alandlikkusega."
Usun, et alandlikkus on põhivoorus.
Olen sellele palju mõelnud ning usun, et kõige patu juur on uhkus.
Sest uhkus oli Saatana patt - "Mina! Mina! Mina!"
"...rüütage end alandlikkusega nagu teenija riietus,
et seda keegi teilt võtta ei saaks."
Nüüd jõuame asja tuumani.
"...olles vabad uhkusest ja ülbusest üksteise vastu."
Sellele peate pihta saama:
"...sest Jumal paneb vastu suurelistele -
neile, kes uljad, domineerivad, üleolevad, häbematud ja hooplejad -
ja Ta vastastab, frustreerib ja paneb nad kaotusseisu..."
Miks ma närvis olin? Kas asjaolud valmistasid meelehärmi?
Kas Dave ajas mind närvi?
Kas mu lapsed ajasid mu närvi?
Ei! Kirjakoht ütleb, et Jumal ajas mu närvi!
Küsid, miks Jumal seda teeb?
Ta püüdis mulle õpetada, et ma ei saa, mida tahan,
kui ma end alandlikuks ei muuda ja Temal seda teha ei lase.
Saage aru.
Jumal ei lase sul seda ise teha.
Oled vaid pidevalt meelehärmis,
käid muudkui ühe ja sama mäe ümber,
just nagu mina käisin ning vahel käin siiani,
kuni muudad end alandlikuks, öeldes:
"Jumal, ilma Sinuta pole ma midagi!
Ilma Sinuta ei suuda ma midagi teha.
Vajan Sind!
Aita mind!"
Ja alandlikud saavad abi.
Meil kõigil on elus kaks võimalust:
elada elu täis tuska
või tulla alandlikult Jumala ette ja paluda Tema abi.
Tema arm on kingitus, mis meid aitab, kui selle vastu võtame.
Just seda peaksimegi tegema.
Täna pakume teile ligi 4 tunni jagu õpetust "Imeline arm."
Usun, et see meeldib teile.
Lisaks sellele saate pühade ajaks koostatud eriväljaande "Kingitus."
Usun, et naudite seda ka.
Vaadake seda pakkumist lähemalt.
Tellige Joyce'i CD kogumik "Imeline arm" ja raamat "Kingitus,"
ning õppige, kuidas võtta vastu kingitused,
mis kaasnevad eluga Kristuses.
Jumala armu läbi suudate teha kõik, mida Ta teil teha palub.
Avastage kingitused, mis tulevad meieni
tänu Jeesus Kristuse elule, surmale ja ülestõusmisele.
Lisainfo tellimise kohta joycemeyer.org
Järgmises saates:
Mis tunde lastega mängimine sulle tekitab?
Rõõmu, mida laps alati toob.
Vaadates tema ema, teame, et oleme siin,
et aidata tal terveneda ja haigusest lahti saada
ning et naeratust näol hoida.
Minu selja taga tähistatakse St. Louise "Unistuse keskuse"
uut õppeaastat,
kus jagatakse koolitarbeid, seljakotte
ja pakutakse St. Louises elavatele lastele
ka tasuta juukselõikust.
See on vaid väike osa meie pühendumusest
külakogukonnale,
kus enamus peresid elab alla vaesuse piiri.
Palume täna teie abi nende inimeste aitamiseks.
Ühinege meiega ja hakake meie partneriks,
et aidata nii paljusid, kui võimalik.
Jumal õnnistagu teid rikkalikult
abistava käe ulatamise eest kannatavatele inimestele.
Jagage lootust puudustes inimestega.
Olge Jumala armastuse käepikendus ja annetage ekraanil oleva info abil.
Nii toetate "Lootuse käe" tegevust,
toiduprogramme, arstiabi ja hambaravi missioone,
pääsemisi inimkaubandusest
või annetage, kus vajadus on suurim.
Ise valite, kuhu te annetus läheb.
Jumalaga meie keskmes
saame leevandada inimeste kannatusi.
Võtke meiega ühendust ekraanil oleva info abil.
Tõlge: Eda Gray
Eelnev saade valmis tänu J. Meyeri teenistuspartnerite toele.